open-index/open-wikipedia-markdown huggingface dataset:
Σούλι Αχαΐας

:*Για λοιπά τοπωνύμια στην Ελλάδα κ.λπ. με την ονομασία Σούλι, δείτε: [[Σούλι (αποσαφήνιση)]]*

Το **Σούλι** (ή **Παλαιό Σούλι**) είναι χωριό (κοινότητα) του νομού Αχαΐας.

Στην απογραφή του 2011 ολόκληρη η πρώην ομώνυμη κοινότητα είχε 847 κατοίκους (με το μεγαλύτερο μέρος των οποίων να κατοικούν στο Νέο Σούλι).

## Ιστορία
Οι πρώτοι κάτοικοι προήλθαν από το Σούλι Θεσπρωτίας. Μετά από μία μεγάλη κατολίσθηση που συνέβη στο Παλιό Σούλι τη δεκαετία του 1960, οι κάτοικοι αναγκάστηκαν να κατέβουν πιο κοντά στη πόλη της Πάτρας, στο Νέο Σούλι. Το παλιό χωριό εγκαταλήφθηκε και η θέση που βρίσκεται ονομάζεται πλέον «Άνω Σούλι» όπου διατηρούνται σήμερα κάποιες οικίες. Το Νέο Σούλι δημιουργήθηκε από την πολιτεία.

## Οικισμοί της κοινότητας
Η Τοπική Κοινότητα Σουλίου χωρίζεται σε Παλιό Σούλι και σε Νέο Σούλι. Το Παλιό Σούλι βρίσκεται σε ορεινή περιοχή, σε υψόμετρο από 500 έως 1.250 μέτρα, στο σημείο που ενώνονται οι ποταμοί Γλαύκος και Βερβενίκος, που πηγάζουν από το όρος Παναχαϊκό. Το Νέο Σούλι είναι η έδρα της Τοπικής Κοινότητας Σουλίου.

## Οικισμοί Παλαιού Σουλίου
Το Παλιό Σούλι είναι «απλωμένο» σε μεγάλη σχετικά έκταση και το απαρτίζουν οι οικισμοί του «Άγιου Ιωάννη» ή Αη-Γιάννης (εδώ είναι ο κυρίως ναός και το σχολείο του χωριού), του «Κεφαλόβρυσου» ή Χαρμανταίικα, των «Μιντζαίικων», της «Παναγιάς» (εδώ είναι το κοιμητήριο του χωριού) και του «Προφήτη Ηλία». Οι οικισμοί αυτοί αποτελούν γεωγραφικά το (Παλαιό) Σούλι και αποτελούν αναπόσπαστο τμήμα της ομώνυμης κοινότητας, όπως και το Νέο Σούλι.

Στο Παλαιό Σούλι βρίσκεται και ο μικρός συνοικισμός του Άνω Σουλίου σε υψόμετρο 1.075 μέτρων.

## Πολιτισμός
Χαρακτηριστικό του Σουλίου είναι τα πολλά ξωκλήσια που έχει. Σε κάθε γιορτή αυτών υπάρχει γλέντι, όπου κυριαρχεί κυρίως το τραγούδι της τάβλας. Το Σούλι Πατρών, όπως και το Πουρναρόκαστρο Πατρών, έχουν ένα ιδιαίτερο ύφος στην απόδοση των τραγουδιών τους. Στο Νέο Σούλι διοργανώνεται κάθε καλοκαίρι από τον εκπολιτιστικό σύλλογο της περιοχής, ήδη από τα μέσα της δεκαετίας 1990, πολυήμερο φεστιβάλ λαϊκών χορών με τη συμμετοχή χορευτών και χορευτριών από όλη την Ελλάδα.

## Παραπομπές


## Πηγές
* Αποτελέσματα της Απογραφής Πληθυσμού−Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Αργύριος Κων. Αργυρόπουλος, *Σούλι Πατρών. Ιστορικές Αναδρομές. Εδώ που εκατοίκησαν οι Πρόγονοι Σουλιώτες*, Πάτρα 2000, Δεύτερη Έκδοση.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Β΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Πατρέων
Κατηγορία:Σούλι Αχαΐας
Κατάλογος πόλεων της Λιθουανίας

Ο κατάλογος των πόλεων της Λιθουανίας με πάνω από 5.000 κατοίκους.

## Παραπομπές



Λιθουανίας
Βέντα (αποσαφήνιση)

Το **Βέντα** αναφέρεται στα εξής:

*Βέντα, γνώση
*Βέντα, πόλη της Λιθουανίας
*Βέντα, ποταμός που διασχίζει τη Λιθουανία και τη δυτική Λετονία
*Βέντα, μία από τις περιοχές της Νοτιοαφρικανικής Ένωσης.  
*Βέντα, γλώσσα που ομιλείται στη Νότια Αφρική και στη Ζιμπάμπουε και
*Βέντα Νόβα, πόλη της Βραζιλίας.
Άγιος Χριστόφορος (αποσαφήνιση)

Με το όνομα **Άγιος Χριστόφορος** φέρονται:

* Άγιος Χριστόφορος επτά Άγιοι της Ορθόδοξης και Καθολικής Εκκλησίας

οι οικισμοί της Ελλάδας:
*Άγιος Χριστόφορος Αρκαδίας
*Άγιος Χριστόφορος Γιουργάνιστας Ιωαννίνων
*Άγιος Χριστόφορος Σκλίβανης Ιωαννίνων
*Άγιος Χριστόφορος Κοζάνης
*Άγιος Χριστόφορος Λακωνίας
*Άγιος Χριστόφορος Λευκάδας
*Άγιος Χριστόφορος Σερρών

εκτός Ελλάδας:
* Άγιος Χριστόφορος Μεξικού, πόλη του Μεξικού
* Άγιος Χριστόφορος και Νέβις, νησιωτικό κράτος της Καραϊβικής που ανήκει στη Βρετανική Κοινοπολιτεία

Αγιος Χριστοφ
Κουρσέναϊ

Η **Κουρσέναϊ**  (λιθουανικά: *Kursenai* ) είναι πόλη της Λιθουανίας. Ο πληθυσμός της πόλης ήταν 13.735 κάτοικοι το 2007. Είναι η 25η μεγαλύτερη πόλη σε πληθυσμό της χώρας. Είναι η μοναδική πόλη της χώρας η οποία έχει δύο σιδηροδρομικούς σταθμούς.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Λιθουανίας
Χάσιο

Το συνθετικό χημικό στοιχείο **χάσιο** η **άσσιο** είναι μέταλλο με ατομικό αριθμό 108 και ατομικό βάρος (269). Έχει απροσδιόριστη θερμοκρασία τήξης και απροσδιόριστη θερμοκρασία βρασμού. Παρήχθη για πρώτη φορά το 1984 στο Γερμανικό εθνικό εργαστήριο βαρέων ιόντων *(GSI, Gesellschaft für Schwerionenforschung)* και προσωρινά ονομάστηκε *Unniloctium* από την IUPAC. Από το 1997 επισήμως ονομάζεται Χάσιο *(Hassium)*, από το λατινικό όνομα του γερμανικού κρατιδίου της Έσσης και συμβολίζεται με το *Hs*.

## Πηγές
* Βασικές πληροφορίες για το χάσιο

## Εξωτερικοί σύνδεσμοι
* 
* 

Κατηγορία:Στοιχεία μετάπτωσης
Κατηγορία:Χημικά στοιχεία
Αυστριακό σελίνι

Το **σελίνι** (γερμ. Schilling) ήταν από το 1925 μέχρι το 1999 το νόμισμα της Αυστρίας. Κατόπιν αντικαταστάθηκε από το ευρώ με ισοτιμία €1 = 13,7603 σελίνια. Παρέμεινε σε κυκλοφορία στην Αυστρία, ως υποδιαίρεση του ευρώ και ως μέσο πληρωμής, μέχρι την εισαγωγή των τραπεζογραμματίων και των κερμάτων του κοινού ευρωπαϊκού νομίσματος το 2002. Διαιρούνταν σε 100 γρόσια (γερμ. Groschen).

Ο κωδικός ISO 4217 για το σελίνι ήταν το ATS.

## Ιστορία
Το σελίνι αντικατέστησε την αυστριακή κορόνα σε αναλογία 1:10.000 την 1η Μαρτίου 1925. Το 1938, με το Άνσλους, την προσάρτηση της Αυστρίας από τη Ναζιστική Γερμανία, αντικαταστάθηκε από το γερμανικό μάρκο (το Reichsmark), σε αναλογία 1:1,5 και επανεισήχθη από τη Δεύτερη Αυστριακή Δημοκρατία αμέσως μετά τον Δεύτερο Παγκόσμιο Πόλεμο (30 Νοεμβρίου 1945). Η αναλογία αντικατάστασης του Reichsmark ήταν 1:1, αλλά με όριο τα 150 σελίνια ανά άτομο. Η τελική αντικατάσταση έγινε το 1947, οπότε και εισήχθη το «νέο» σελίνι. Το νόμισμα αυτό σταθεροποιήθηκε απόλυτα τη δεκαετία του 1950 και συνδέθηκε με το αμερικανικό δολάριο σε αναλογία $1 = 26 σελίνια. Μετά την κατάρρευση του συστήματος ισοτιμιών Bretton Woods το 1971, το σελίνι συνδέθηκε με ένα "καλάθι" νομισμάτων, και από τον Ιούλιο του 1976 με το γερμανικό μάρκο. 

Το σελίνι έχει πάψει να είναι μέσο πληρωμής από την 1η Μαρτίου 2002. Ανταλλάσσεται όμως με ευρώ από την Αυστριακή Εθνική Τράπεζα, χωρίς ημερομηνία λήξης.

## Δείτε επίσης
* ευρώ
* κέρματα ευρώ
* Αυστριακά κέρματα ευρώ

## Εξωτερικοί σύνδεσμοι
* Αυστριακή Εθνική Τράπεζα
* Νομισματοκοπείο της Αυστρίας 
* Νομισματικό Μουσείο Αυστριακής Εθνικής Τράπεζας - «Από το σελίνι στο ευρώ»
* BBC:Αυστριακό σελίνι

Κατηγορία:Νομίσματα της Αυστρίας
Σελίνι
Σελίνι
Κατηγορία:Νομίσματα που αντικατέστησε το Ευρώ
Λαγός Έβρου

Ο **Λαγός** είναι οικισμός του νομού 'Εβρου, περίπου στο κέντρο του νομού. Συνδέεται οδικώς με το Διδυμότειχο. Κοντά στο χωριό υπάρχουν στρατιωτικές μονάδες.

## Οι κάτοικοι του Λαγού
Το 1922, όταν οι κάτοικοι της Ανατολικής Θράκης άφηναν τη γη των πατέρων τους, μια ομάδα προσφύγων από τα χωριά Μαλκότσι, Μακρά Γέφυρα και Τσαλί ήρθαν και εγκαταστάθηκαν 15 χιλιόμετρα Β.Δ. του Διδυμότειχου στην τοποθεσία «Ταουσάν - Κουρού», πού σημαίνει «Το δάσος του Λαγού». Εκεί ή Επιτροπή Αποκαταστάσεως Προσφύγων έκτισε το συνοικισμό τους, πού σήμερα φέρει το όνομα «Λαγός» και δικαιολογημένα, γιατί ή περιοχή, ομαλή και δασωμένη καθώς είναι από θάμνους και άφθονη χλόη, ήταν και είναι καταφύγιο πολλών λαγών. Η εγκατάσταση των προσφύγων ολοκληρώθηκε το 1928. Στην Απογραφή του 2011 είχε 620 κατοίκους.

## Η εκκλησία του Λαγού
Ο Ιερός Ναός Αγίου Δημητρίου Λαγού χτίστηκε το 1933. Εγκαίνια στον Ι.Ν. Αγίου Δημητρίου Λαγού πραγματοποιήθηκαν στις 15 Ιουλίου 1962 υπό του Αρχιερατεύοντος Κωνσταντίνου Πούλου, Μητροπολίτου Διδυμοτείχου πλαισιωμένος από τους Ιερείς Καρωτής, Ελληνοχωρίου, Παταγής και Θυρέας.

## Το σχολείο του Λαγού
Το 1925 άρχισε η λειτουργία του Μονοθέσιου Δημοτικό σχολείου Λαγού (Φ.Ε.Κ, 265 1925), το οποίο λειτούργησε κανονικά ως το 1940. Λόγω του πολέμου και της κατοχής από τον Οκτώβριο του 1940 ως το 1942 παρέμεινε κλειστό. Το 1943 λειτούργησε για ένα μόνο μήνα. Το 1944-45 λειτούργησε ολόκληρο το σχολικό έτος και το 1945-46 μόνο ένα τρίμηνο. Από το 1946-50 το σχολείο έμεινε πάλι κλειστό, γιατί οι κάτοικοι αναγκάστηκαν να εγκαταλείψουν το χωριό και να καταφύγουν στα κέντρα για λογούς ασφαλείας. Μετά το τέλος του εμφυλίου πολέμου και την επιστροφή των κατοίκων το σχολείο άρχισε να λειτουργεί κανονικά.

Σύμφωνα με πληροφορίες των κατοίκων -καθώς το αρχείο του σχολείου καταστράφηκε- ο αρχικός αριθμός των μαθητών έφθανε τους 28, άλλα με την ακμή του χωριού ο αριθμός των μαθητών του σχολείου αυξανόταν και έφτασε σήμερα τους 84. Για το λόγο αυτό έγινε προαγωγή του σχολείου σε 2/Θέσιο (Φ.Ε.Κ. 138) 1959), όπως παραμένει ως σήμερα. Κατά την ίδρυση του σχολείου διδακτήριο δεν υπήρχε και ως τέτοιο χρησιμοποιήθηκε το σπίτι κάποιου χωρικού. Το διδακτήριο θεμελιώθηκε στις 20 Φεβρουαρίου 1931 και στις 5 Δεκεμβρίου 1931 είχε αποπερατωθεί. Το οικόπεδο ήταν χώρος κοινόχρηστος. Τα υλικά τα πρόσφεραν οι κάτοικοι και κόστισε συνολικά 6.000δρχ. Σε αυτό στεγαζόταν το σχολείο ως το 1959. Η θεμελίωση του νέου κτιρίου έγινε στις 15 Μαΐου 1959 και αποπερατώθηκε στις 12 Δεκεμβρίου 1960. 

Η σχολική βιβλιοθήκη Ιδρύθηκε το 1933 και είχε αρκετά βιβλία, άλλα με τον πόλεμο, την Κατοχή και τ' αλλά δεινά, όλα χάθηκαν και έμεινε μονό το έπιπλο. Από το 1951 άρχισε πάλι να εμπλουτίζεται

## Πολιτιστικός λαογραφικός Σύλλογος Λαγού
Ακόμα στο χωριό υπάρχει και ο Λαογραφικός Πολιτιστικός Σύλλογος Λάγου, που κρατάει ακόμα ζωντανή την παράδοση, τα ήθη και έθιμα του Λαγού, και ιδρύθηκε το 2001.

## Ήθη και έθιμα
* Χριστουγεννιάτικα κάλαντα
* Κάλαντα του Λαζάρου «ΛΑΖΑΡΙΝΕΣ»
* Νύφη με άμαξα (κάρο), αρκούδα, αρκουδιάρης, *μασκαράδες* (Καθαρά Δευτέρα)

Κατηγορία:Χωριά της περιφερειακής ενότητας Έβρου
Κατηγορία:Δήμος Διδυμοτείχου
Δυαδικά εργαλεία GNU

Τα **Δυαδικά εργαλεία GNU** είναι μια συλλογή από εργαλεία προγραμματισμού  για τον χειρισμό αντικειμενικού κώδικα σε διάφορες μορφές αντικειμενικών αρχείων

Χρησιμοποιούνται συνήθως μαζί με την Συλλογή μεταγλωττιστών GNU (GCC), το make και τον αποσφαλματωτή  GDB.

Τα δυαδικά εργαλεία περιλαμβάνουν τις παρακάτω εντολές:
* `[[as (Unix)|as]]` - συμβολομεταφραστής
* `[[ld (Unix)|ld]]` - συνδέτης
* `addr2line` - μετατρέπει διευθύνσεις σε αρχείο και γραμμή
* `[[ar (Unix)|ar]]` - δημιουργία,τροποποιήση και εξαγωγή από μια αρχειοθήκη
* `c++filt` - demangling  φίλτρο για σύμβολα της C++
* `[[nm (Unix)|nm]]` - λίστα συμβόλων σε αρχεία αντικειμενικού κώδικα
* `objcopy` - αντιγραφή αντικειμενικών αρχείων κάνοντας πιθανώς και αλλαγές 
* `[[objdump]]` - dump πληροφορίας για αντικειμενικά αρχεία
* `ranlib` - παραγωγή ευρετηρίων για αρχειοθήκες
* `readelf` - εμφάνιση περιεχομένου αρχείων μορφής ELF 
* `size` - εμφάνιση λίστας μεγέθους τμημάτων και του όλου
* `[[Strings (Unix)|strings]]` - εμφάνιση λίστας τυπώσιμων αλφαριθμητικών
* `[[Strip (Unix)|strip]]` - αφαίρεση συμβόλων από ένα αρχείο αντικειμενικού κώδικα
* `gprof` - Προφάιλερ
Τα περισσότερα από τα δυαδικά εργαλεία είναι σχετικά απλά προγράμματα. Μεγάλο μέρος
της πολυπλοκότητάς τους περιέχεται στις βιβλιοθήκες  BFD και libopcodes που μοιράζονται.

Η αρχική έκδοση της BFD γράφτηκε από τους David Henkel-Wallace και Steve Chamberlain.
Συντηρητές στο παρελθόν ήταν οι Ken Raeburn και Ian Lance Taylor. Το 2005 συντηρητής ήταν ο Nick Clifton.

## Εξωτερικοί σύνδεσμοι
*Επίσημη ιστοσελίδα των βοηθητικών δυαδικών προγραμμάτων  
*sourceware.org σελίδα βοηθητικών δυαδικών προγραμμάτων  GNU 

Κατηγορία:Προγραμματισμός
Κατηγορία:GNU
Κατηγορία:Εργαλεία προγραμματισμού
Φούγκινγκ

Το **Φούγκινγκ** [] (γερμ. *Fugging*, γνωστό παλαιότερα ως **Φούκινγκ**) είναι ένα μικρό χωριό στο βόρειο τμήμα της Αυστρίας, και πιο συγκεκριμένα βρίσκεται στην περιφέρεια Μπράουναου αν Ινν του κρατιδίου της Άνω Αυστρίας. Το Φούγκινγκ υπάγεται στο δήμο του Τάρσντορφ.

thumb|Η γνωστή πινακίδα εισόδου του Φούγκινγκ.

Το χωριό είχε 106 κατοίκους το 2020.

Το χωριό ιδρύθηκε τον 6ο αιώνα από τον βαυαρό ευγενή Φόκο. Η πρώτη αναφορά του χωριού σε γραπτό κείμενο έγινε το 1070 μ.Χ.

Το χωριό έγινε κυρίως γνωστό για το όνομά του. Λόγω της σημασίας της λέξης *fucking* [] στην αγγλική γλώσσα, όπου είναι συνηθισμένη βρισιά (σε μετάφραση στα Ελληνικά "γαμήσι"-αν θεωρηθεί ονομαστικό- ή "γαμώντας" - αν θεωρηθεί γερούνδιο), το χωριό τράβηξε την προσοχή των μέσων μαζικής ενημέρωσης σε τέτοιο βαθμό ώστε να υπάρξουν φαινόμενα με τουρίστες που φωτογραφίζονταν μπροστά στην πινακίδα εισόδου του χωριού που συχνά έκλεβαν άγνωστοι.

Για το λόγο αυτό οι έξι πινακίδες του χωριού σταθεροποιήθηκαν τον Αύγουστο 2005 με μπετόν, οξυγονοσυγκόλληση και πριτσίνια. Το χωριό ανακαλύφθηκε από Αμερικανούς και Βρετανούς στρατιώτες της συμμαχικής διοίκησης στην Αυστρία.

Τον Νοέμβριο 2020 το χωριό μετονομάστηκε σε Φούγκινγκ από το δημοτικό συμβούλιο του Τάρσντορφ. Η απόφαση μπήκε σε ισχύ την 1 Ιανουαρίου 2021.

## Παραπομπές

## Εξωτερικοί σύνδεσμοι
*Επίσημη ιστοσελίδα

Κατηγορία:Χωριά της Αυστρίας
Zlib

Η **zlib** είναι μια διαπλατφορμική βιβλιοθήκη συμπίεσης δεδομένων ανοιχτού κώδικα, γραμμένη από τον Jean-loup Gailly και τον Mark Adler. Είναι μια 'αφαίρεση' του αλγόριθμου συμπίεσης DEFLATE που χρησιμοποιείται στο πρόγραμμά τους συμπίεσης αρχείων gzip. Η πρώτη δημόσια έκδοση 0.9 εκδόθηκε την 1 Μαΐου, 1995 και η αρχική πρόθεση ήταν να χρησιμοποιηθεί με την βιβλιοθήκη εικόνων libpng. Η zlib διατίθεται με την άδεια zlib. 

## Λογισμικό που χρησιμοποιεί την  zlib
Σήμερα, η zlib είναι *[[de facto]]* στάνταρ σε σημείο που οι όροι zlib και DEFLATE χρησιμοποιούνται συχνά εναλλακτικά σε έγγραφα προτύπων.
Εκατοντάδες εφαρμογές για λειτουργικά συστήματα της οικογένειας του  Unix (όπως το Linux) βασίζονται σε αυτή για λειτουργίες συμπίεσης και έχει αρχίσει να χρησιμοποιείται και σε άλλες πλατφόρμες, όπως στα Microsoft Windows και στο Palm OS. 

Μερικές αξιοσημείωτες εφαρμογές που την χρησιμοποιούν είναι:
* Ο πυρήνας του Linux, όπου χρησιμοποιείται για την υλοποίηση δικτυακών πρωτοκόλλων συμπίεσης, για συμπιεσμένα συστήματα αρχείων και για την αποσυμπίεση της ίδιας της εικόνας του πυρήνα κατά την εκκίνηση.
* Η libpng, η βιβλιοθήκη αναφοράς για την υλοποίηση της μορφής εικόνων PNG, που καθορίζει τον αλγόριθμο DEFLATE για την συμπίεση ρεύματος των δεδομένων του χάρτη δυαδικών ψηφίων (bitmap) της.
* Ο Apache, που χρησιμοποιεί την zlib για την υλοποίηση της συμπίεσης HTTP/1.1.
* Ο πελάτης και εξυπηρετητής OpenSSH, που βασίζεται στην zlib για να εκτελέσει την βέλτιστη συμπίεση που προσφέρει το πρωτόκολλο SSH.
* Η βιβλιοθήκη ασφαλείας GnuTLS χρησιμοποιεί προαιρετικά τη zlib για τη συμπίεση των συνδέσεων TLS.

Επίσης η zlib χρησιμοποιείται και σε πολλές ενσωματωμένες συσκευές γιατί ο κώδικάς της είναι φορητός (portable) και γιατί σαν βιβλιοθήκη έχει μικρές σχετικά απαιτήσεις σε μνήμη.

## Δείτε επίσης
* gzip
* ZIP (μορφή αρχείου)

## Παραπομπές


## Εξωτερικοί σύνδεσμοι
* ιστότοπος της zlib
* Λίστα από σχετικούς με την zlib πόρους

Κατηγορία:Προγραμματισμός
Coolio

Ο **Coolio** (**Artis Leon Ivey Jr.**, 1 Αυγούστου 1963 - 28 Σεπτεμβρίου 2022) ήταν Αμερικανός ράπερ και ηθοποιός. Το πρώτο του άλμπουμ *It Takes a Thief* κυκλοφόρησε το 1994. Έγινε παγκοσμίως γνωστός για το τραγούδι του "Gangsta's Paradise", για το οποίο απέσπασε βραβείο Grammy το 1996.

## Βιογραφία
Γεννήθηκε στην Καλιφόρνια. Φοίτησε για ένα διάστημα στο Κολέγιο Κόμπτον, αλλά άφησε τις σπουδές του για να γίνει ράπερ.

Το 1995, ο Coolio κυκλοφόρησε το *[[Gangsta's Paradise]]* και σημείωσε μεγάλη επιτυχία. Το τραγούδι έλαβε διθυραμβικές κριτικές από κριτικούς μουσικής και κέρδισε βραβείο Grammy. Έχει λάβει άλλες 6 υποψηφιότητες για το βραβείο, ενώ οι παρωδίες του τραγουδιού ήταν και αυτές πολύ επιτυχημένες. Ο κωμικός Αλ Γιάνκοβιτς κυκλοφόρησε μια παρωδία του τραγουδιού με τίτλο "Amish Paradise" και ο Coolio ισχυρίστηκε ότι ο Γιάνκοβιτς δεν είχε πάρει άδεια για αυτήν την παρωδία. Το θέμα τελικά δεν κατέληξε στα δικαστήρια. Ο Coolio κυκλοφόρησε και το άλμπουμ *[[Gangsta's Paradise]]*, όπου περιέχεται το ομώνυμο τραγούδι. Είναι επίσης γνωστός για την συμμετοχή του στην σειρά του Nickelodeon *[[Kenan and Kel]]*, ενώ ο ίδιος τραγουδούσε για κάποιο καιρό και το μουσικό θέμα της σειράς. 

Ο Coolio δημιούργησε την τηλεοπτική σειρά *Cookin' with Coolio*, στην οποία ο ίδιος μαγείρευε και τραγουδούσε ταυτόχρονα.

Είχε επίσης ασχοληθεί με την φιλανθρωπία και τον κοινωνικό ακτιβισμό. Ο ίδιος επιλέχθηκε από την "Environmental Justice and Climate Change" ως επίτιμο μέλος της και γύρισε την Αμερική για να επισκεφτεί κολέγια και πανεπιστήμια για Αφροαμερικανούς, όπου έδωσε ομιλίες για την προστασία του περιβάλλοντος. 

Ασχολήθηκε και με την πολιτική, καθώς διοργάνωσε τις προεκλογικές εκστρατείες της πορνογραφικής ηθοποιού Τσέρι ΝτεΒιλ για διάφορα αξιώματα ως μέλος του Δημοκρατικού Κόμματος.

Ο Coolio απεβίωσε στις 28 Σεπτεμβρίου 2022. Ο Posey, ο οποίος συνεργάστηκε με τον ράπερ για περισσότερα από 20 χρόνια, έδωσε επιπλέον λεπτομέρειες για τον θάνατό του. Είπε ότι ο Coolio βρισκόταν στο σπίτι ενός φίλου του στο Λος Άντζελες και πήγε στο μπάνιο. Όταν οι φίλοι του συνειδητοποίησαν πως είχε περάσει "αρκετή ώρα", έσπασαν την πόρτα και βρήκαν τον Coolio στο πάτωμα. Αμέσως κλήθηκε ασθενοφόρο και οι τραυματιοφορείς προσπάθησαν να τον επαναφέρουν, αλλά απεβίωσε περίπου στις 5 το απόγευμα, τοπική ώρα.

## Παραπομπές


Κατηγορία:Αμερικανοί ράπερ
Κατηγορία:Βραβευμένοι με Grammy
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί φωνής
Μητροπολιτικό Μουσείο Τέχνης (Νέα Υόρκη)

Το **Μητροπολιτικό Μουσείο Τέχνης** της Νέας Υόρκης , γνωστό και αναφερόμενο συνήθως ως **The Met**, είναι ένα από τα μεγαλύτερα και σημαντικότερα μουσεία τέχνης στον κόσμο. Ιδρύθηκε το 1870 και βρίσκεται στην 5η Λεωφόρο στο Μανχάταν. Οι συλλογές του περιέχουν περισσότερα από δύο εκατομμύρια έργα τέχνης και περιλαμβάνουν ξεχωριστούς τομείς Ελληνορωμαϊκής, Μεσαιωνικής, Ισλαμικής, Ασιατικής και σύγχρονης τέχνης, καθώς και φωτογραφιών, ενδυμάτων, όπλων και πανοπλιών και μουσικών οργάνων.

## Χαρακτηριστικά έργα


Image:Tizian 099.jpg|Τιτσιάνο
Image:Vermeer_young_women_sleeping.jpg|Γιοχάνες Βερμέερ
Image:Claude_Monet_La_Grenouillére.jpg|Κλωντ Μονέ
Image:Pierre-Auguste Renoir 081.jpg|Πιερ Ωγκύστ Ρενουάρ


## Δείτε επίσης
* 5η Λεωφόρος (Νέα Υόρκη)

## Παραπομπές

## Εξωτερικοί σύνδεσμοι
* 
* 
* The Metropolitan Museum of Art presents a Timeline of Art History

Κατηγορία:Μητροπολιτικό Μουσείο Τέχνης
Κατηγορία:Μουσεία στη Νέα Υόρκη
Κατηγορία:Οικογένεια Ροκφέλερ
Συνεκδοχή

**Συνεκδοχή** είναι το εκφραστικό-λογοτεχνικό σχήμα κατά το οποίο ένας όρος αντικαθίσταται από έναν άλλο, με τον οποίο βρίσκεται σε σχέση γενικού προς ειδικό ή αντίστροφα. Η πιο συνηθισμένη μορφή συνεκδοχής είναι η χρήση του μέρους αντί για το όλο (pars pro toto) ή του ενός αντί για τους πολλούς. Συνεκδοχή όμως είναι και το αντίστροφο.

## Παραδείγματα

* Μέρος αντί για όλο:
** Να βάλω *ένα κεραμίδι* πάνω απ’ *το κεφάλι μου* (εννοούνται σπίτι ολόκληρο, όχι μόνο στέγη, και να καλυφθώ ολόκληρος, όχι μόνο το κεφάλι μου)
** Κατά *κεφαλήν* (ενν. κατ' άτομο)
* Όλο αντί για μέρος:
** *[[Αμερική]]* (για τις ΗΠ.Α.)

* Ένα για πολλά:
** *Ο Έλληνας* έχει φιλότιμο (εννοούνται όλοι οι Έλληνες)
* Πολλά για ένα:
***Είμαστε* της άποψης (όταν ο συγγραφέας εννοεί τον εαυτό του, πληθυντικός της μεγαλοπρέπειας)

* Το είδος για το γένος:
** να βγάλω *το ψωμί μου* (εννοείται κάθε είδος τροφής)
* Το γένος για το είδος:
** αυτό το *πλάσμα* (για έναν άνθρωπο) 

## Παραπομπές


Κατηγορία:Εκφράσεις
Κατηγορία:Γραμματική
Κατηγορία:Τρόπος του λέγειν
Αργυρόκαστρο (ναρκαλιευτικό)

Το Ελληνικό πολεμικό πλοίο **Αργυρόκαστρο Ν/Κ 58** ήταν ξύλινο ναρκαλιευτικό τύπου MMS (πρώην *MMS 58* ή *1558*). Ναυπηγήθηκε στα ναυπηγεία *Lebanon – Beirvt*. Ήταν ένα από τα σκάφη που παραχωρήθηκαν στο Ελληνικό Πολεμικό Ναυτικό το 1945 από το Βρετανικό Βασιλικό Ναυτικό για την εκτέλεση του προγράμματος ναρκαλιείας των ελληνικών θαλασσών που άρχισε το 1946. Ήταν όμοιου τύπου με τα Άνδρος, Κορυτσά, Μύκονος, Σύρος ΙΙΙ, Τεπελένι, Τήνος και Χειμάρρα. Μετά το πέρας των εργασιών το 1952 επεστράφη στο Βρετανικό Ναυτικό.

Είχε εκτόπισμα 250 τόνων, μήκος 36 μέτρα, πλάτος 3,9 και βύθισμα 2,35 μέτρα. Έφερε 2 κύριες μηχανές Ντίζελ, ισχύος 250 ίππων εκάστη (συνολική ισχύς 480 ίπποι), που του έδιναν ταχύτητα 9-10 κόμβων. Ο οπλισμός του σκάφους περιελάμβανε 2 αντιαεροπορικά πυροβόλα των 20 χιλιοστών και 2 πολυβόλα. Επίσης έφερε εγκατεστημένο πλήρη εξοπλισμό μαγνητικής ναρκαλιείας. Το πλήρωμά του ήταν 20 άνδρες.

Κατηγορία:Ελληνικά Ναρκαλιευτικά
Κορυτσά (ναρκαλιευτικό)

Το Ελληνικό πολεμικό πλοίο **Κορυτσά** (Ν/Κ 53) ήταν ξύλινο ναρκαλιευτικό τύπου MMS (πρώην "MMS 53" ή "1553"). Ήταν ένα από τα 8 όμοια σκάφη που παραχωρήθηκαν στην Ελλάδα το 1945 από το Βρετανικό Βασιλικό Ναυτικό για την εκτέλεση του μεγάλου τότε προγράμματος ναρκαλιείας των ελληνικών θαλασσών που άρχισε το 1946. μετά το πέρας των εργασιών το 1952 επεστράφη στο Βρετανικό Ναυτικό.

## Χαρακτηριστικά
Εκτόπισμα 250 τόνοι, διαστάσεις σε μέτρα 36/3,9/2.35 (ή 105/23/9,5 πόδια). Έφερε 2 κύριες μηχανές Ντήζελ 250 ΗΡ εκάστη, συνολική 480 ΗΡ που έδιναν ταχύτητα 9-10 κόμβοι. Ο οπλισμός του σκάφους περιελάμβανε 2 αντιεροπορικά πυροβόλα των 20 χιλ. και 2 πολυβόλα. Επίσης έφερε εγκατεστημένο πλήρη εξοπλισμό μαγνητικής ναρκαλιείας. Το πλήρωμά του ήταν 20 άνδρες.

Κατηγορία:Ελληνικά Ναρκαλιευτικά
Ρως

Οι **Ρως** (ρωσικά: Русь, ουκρανικά: Русь, πολυτονικό: Ῥῶς) ήταν μια πρώιμη μεσαιωνική ομάδα που ζούσε στην περιοχή της σύγχρονης Ρωσίας, Ουκρανίας, Λευκορωσίας και άλλων χωρών και είναι πρόγονοι των σύγχρονων Ρώσων και άλλων ανατολικοευρωπαϊκών εθνοτήτων. Σύμφωνα με αμφότερες τις σύγχρονες βυζαντινές και ισλαμικές πηγές και το *[[Πρώτο Χρονικό]]* των Ρως, που συγκεντρώθηκαν γύρω στο 1113 μ.Χ., οι Ρως ήταν Βάραγγοι που είχαν μετεγκατασταθεί «από τη θάλασσα», πρώτα στη βορειοανατολική Ευρώπη, δημιουργώντας μια πρώιμη πολιτεία που τελικά τέθηκε υπό την ηγεσία του Ρούρικ.

Αργότερα, ο συγγενής του Ρούρικ, Όλεγκ κατέλαβε το Κίεβο, ιδρύοντας το Ρως, ακαδημαϊκά γνωστό ως *Ρως του Κιέβου*. Οι απόγονοι του Ρούρικ ήταν η κυρίαρχη δυναστεία των Ρώσων (μετά το 862) και των βασιλείων που δημιουργήθηκαν στην περιοχή που είχε προηγουμένως καταληφθεί από το Ρως του Κιέβου, το Πριγκιπάτο της Γαλικίας-Βολινίας (μετά το 1199), το Τσερνίγκοφ, το Νόβγκοροντ, 1349), το Βλαντίμιρ-Σούζταλ, το Μεγάλο Δουκάτο της Μόσχας και οι ιδρυτές του Βασιλείου της Ρωσίας.

## Ετυμολογία
Σύμφωνα με την πιο διαδεδομένη θεωρία, η ονομασία *Ρως*, όπως και η φινλανδική ονομασία για τη Σουηδία (*Ruotsi*), προέρχεται από έναν παλαιό φινλανδικό όρο *ruskea* για ανοικτό καφέ χρώμα και θα μπορούσε να συνδεθεί με τη σουηδική παράκτια περιοχή Ρόσλαγκεν (*Rus-law*) ή Ρόντεν, όπως ήταν γνωστή σε προηγούμενες εποχές. Η ονομασία *Ρως* θα είχε τότε την ίδια προέλευση με τις φινλανδικές και εσθονικές ονομασίες για τη Σουηδία: *Ruotsi* και *Rootsi*.

## Παραπομπές
Αλλότροπα

Ο όρος **αλλότροπα** αφορά χαρακτηρισμό χημικών στοιχείων.

Συγκεκριμένα, αλλότροπα στοιχεία ονομάζονται όλα εκείνα τα στοιχεία, τα οποία εμφανίζονται με περισσότερες της μιας φυσικές μορφές, αφού τα άτομά τους συνδυάζονται με ποικίλους τρόπους.

Χαρακτηριστικό παράδειγμα είναι το σκληρό διαμάντι και ο μαλακός γραφίτης που θεωρούνται αλλότροπα του άνθρακα. Παρότι και τα δύο χημικά αυτά στοιχεία αποτελούνται μόνο από άτομα του άνθρακα, εντούτοις εμφανίζονται με διαφορετικές φυσικές ιδιότητες.

*
Μεταλλοειδή

μικρογραφία|Γερμάνιο
Ο όρος **μεταλλοειδή** αφορά χαρακτηρισμό χημικών στοιχείων, που άλλοτε συμπεριφέρονται ως μέταλλα και άλλοτε ως αμέταλλα.

Σε ορισμένες περιπτώσεις χημικών στοιχείων είναι δύσκολη η κατάταξή τους σε μέταλλα ή αμέταλλα. Υπάρχουν δηλαδή στοιχεία που μοιάζουν με μέταλλα με κάποιες όμως διαφοροποιήσεις των βασικών χαρακτηριστικών τους, όπως π.χ. θρυμματίζονται εύκολα (εύθραυστα) και παρουσιάζονται ως κακοί αγωγοί του ηλεκτρισμού. Αυτά τα στοιχεία λέγονται «μεταλλοειδή» και αποτελούν ιδιαίτερη κατηγορία των χημικών στοιχείων στην οποία περιλαμβάνονται το γερμάνιο, το πυρίτιο κ.ά.

*
Λαούτο

thumb|Διάφοροι τύποι λαούτου από την έκθεση του Μουσείου Παραδοσιακών Μουσικών Οργάνων Αθήνας
Το **λαούτο** ή **λαγούτο**, είναι έγχορδο όργανο, που στην ελληνική παραδοσιακή μουσική χρησιμοποιείται κυρίως σαν συνοδεία σε βιολί, λύρα, κλαρίνο, ή άλλα όργανα.
[μικρογραφία|Ένα πολίτικο λαούτο, κύριο όργανο στην μουσική παράδοση της περιοχής της [Κωνσταντινούπολη|Κωνσταντινούπολης]]
Το λαούτο αποτελεί σύνθεση στοιχείων από την αρχαιοελληνική πανδούρα (μακρύ χέρι). Συγγενεύει με το ούτι αλλά έχει μεγαλύτερο μπράτσο. Κουρδίζεται *Μι Λα Ρε Σολ* (κρητικό λαούτο) και *Λα Ρε Σολ Ντο* (στεριανό και νησιώτικο λαούτο), από κάτω προς τα πάνω. Είναι όργανο που αποτελεί βασικό πυρήνα της ελληνικής μουσικής παράδοσης, ιδιαίτερα στα νησιά του Αιγαίου, όπου οι σολιστικές δυνατότητές του είναι πολύ μεγάλες. Ο δεξιοτέχνης του λαούτου Χρήστος Ζώτος συνέβαλε στην ανάδειξη του λαούτου δημιουργώντας μια δική του τεχνική.

Η χρήση του είναι πολύ διαδεδομένη στην Κρήτη, όπου συνοδεύει κυρίως το βιολί και τη λύρα, καθώς και στην Κύπρο, όπου συνοδεύει συνήθως το  βιολί. Πολλές φορές όμως, το συναντάμε και μόνο του ή σε ζευγάρια.

Η οικογένεια του λαούτου είναι πολύτεκνη, αποτελείται δηλαδή και από άλλα όργανα, όπως το πολίτικο λαούτο (που λέγεται και *λάφτα*), το μπονγκ και το αφρικανικό φλάουτο.

Το λαούτο στην Κρήτη συνηθίζεται να λέγεται *λαγούτο*.

## Πηγές
*Μουσείο Ελληνικών Λαϊκών Μουσικών Οργάνων, Λαγούτο

## Εξωτερικοί Σύνδεσμοι

* 

Κατηγορία:Έγχορδα μουσικά όργανα
Κατηγορία:Παραδοσιακά μουσικά όργανα
Βελγικό φράγκο

[thumb|250px|5 φράγκα 1865, [Άργυρος|ασήμι, Λεοπόλδος Β']]
Το **βελγικό φράγκο** (ολλ. Belgische frank, γαλλ. franc belge) ήταν το νόμισμα του Βελγίου μέχρι την εισαγωγή του ευρώ το 1999.

## Ιστορία
Η κυριαρχία της Γαλλίας του Ναπολέοντα στην Ευρώπη είχε σαν συνέπεια την ευρεία κυκλοφορία του γαλλικού φράγκου, το οποίο τότε κυκλοφορούσε και στο σημερινό Βέλγιο.

Μετά την ανεξαρτησία του Βασιλείου της Ολλανδίας, το νέο Βασίλειο του Βελγίου υιοθέτησε το 1832 το **βελγικό φράγκο**, ισότιμο του γαλλικού. Το ίδιο έκανε αργότερα το Λουξεμβούργο (λουξεμβουργιανό φράγκο, 1848), η Ελβετία (ελβετικό φράγκο, 1850) και η Ιταλία (ιταλική λιρέτα, 1862).

Το 1865, η Γαλλία, το Βέλγιο, η Ελβετία και η Ιταλία δημιούργησαν ένα είδος "Νομισματικής Ένωσης", στην οποία προσχώρησε και η Ελλάδα το 1868. Στην ένωση αυτή, κάθε χώρα είχε το δικό της νόμισμα, το οποίο αντιστοιχούσε σε 4,5 γραμμάρια αργύρου, οπότε το καθένα ήταν ανταλλάξιμο με κάποιο άλλο σε αναλογία 1:1. Η Ένωση έπαψε να υπάρχει το 1926, επιβίωσε όμως μέχρι την εποχή του ευρώ η νομισματική ένωση Βελγίου-Λουξεμβούργου, με βάση την οποία το φράγκο κάθε χώρας κυκλοφορούσε ελεύθερα και στην άλλη.

Το 1999 το βελγικό φράγκο αντικαταστάθηκε από το ευρώ με ισοτιμία €1 = 40,3399 βελγικά φράγκα. Παρέμεινε σε κυκλοφορία στο Βέλγιο, ως υποδιαίρεση του ευρώ και ως μέσο πληρωμής, μέχρι την εισαγωγή των τραπεζογραμματίων και των κερμάτων του κοινού νομίσματος το 2002.

## Δείτε επίσης
*Φράγκο
*ευρώ
*κέρματα ευρώ
*Βελγικά κέρματα ευρώ

## Εξωτερικοί σύνδεσμοι
* Κεντρική Τράπεζα του Βελγίου    
* Ιστορικά τραπεζογραμμάτια του Βελγίου   

Φράγκο βελγικό
Κατηγορία:Ιστορικά νομίσματα
Κατηγορία:Νομίσματα που αντικατέστησε το Ευρώ
Γκάτσινα

Η **Γκάτσινα** (ρωσικά: Га́тчина) είναι η μεγαλύτερη πόλη της Περιφέρειας Λένινγκραντ, με πληθυσμό 92.937 κατοίκους, σύμφωνα με την απογραφή του 2010. Βρίσκεται στη βορειοδυτική Ρωσία και απέχει 45 χλμ. από την Αγία Πετρούπολη. Είναι διάσημη για το κάστρο της που χρονολογείται από το δεύτερο μισό του 18ου αιώνα και για το οποίο η UNESCO την έχει χαρακτηρίσει Μνημείο Παγκόσμιας Κληρονομιάς.

Κατά την αυτοκρατορική εποχή η Γκάτσινα ήταν ένα από τα αριστοκρατικά θέρετρα της Αγ. Πετρούπολης. Το 1923 μετονομάσθηκε σε Τρότσκ (προς τιμή του επαναστάτη Τρότσκι), αλλά το 1929 επανήλθε η παλαιά ονομασία στα πλαίσια των σταλινικών εκκαθαρίσεων.

## Ιστορία

Η Γκάτσινα πρωτοαναφέρεται σε γραπτές πηγές το 1499 ως *χωριό Χότσινο* υπό την κατοχή του Νόβγκοροντ. Το 17ο αι. περνά στη Λιβονία και αμέσως μετά στη Σουηδία. Ανακτάται από τους ρώσους κατά το Μεγάλο Βόρειο Πόλεμο το 1703 και προσαρτάται επισήμως   το 1721, οπότε και δωρίζεται από τον τσάρο Πέτρο Α' στην αδελφή του Ναταλία.

Το 1765 η Μεγάλη Αικατερίνη το παραχωρεί στον εραστή της κόμη Ορλώφ, ο οποίος ανεγείρει ένα κυκλικό κάστρο. Μέσα στο κάστρο κτίζει το ροκοκό παλάτι με τα 600 δωμάτια - έργο των ιταλών αρχιτεκτόνων Ρινάλντι και Μπρέννα, με πολυτελή πατώματα, τοιχογραφίες στις οροφές και ιταλικά έπιπλα. Έξω από το κάστρο διαμορφώνεται το (πρώτο στη Ρωσία) εκτεταμένο πάρκο κατά τα αγγλικά πρότυπα. Στην είσοδο του πάρκου τοποθετείται μια αψίδα, δώρο της Αικατερίνης στον κόμη, για τη συνεισφορά του στην αντιμετώπιση της επιδημίας πανώλης που λίγο νωρίτερα μάστιζε τη Μόσχα.

Μετά το θάνατο του Ορλώφ (1783) η Αικατερίνη αγοράζει το κάστρο από τους κληρονόμους του και το χαρίζει στο γιο της, μετέπειτα αυτοκράτορα Παύλο Α'. Ο Παύλος, επηρεασμένος από το νεοκλασικισμό, ανακαινίζει τμήμα του παλατιού και εμπλουτίζει το πάρκο με γέφυρες, πύλες, κιόσκια και μικρά κτήρια. Μετά τον Παύλο το παλάτι ερημώνει για κάποιες δεκαετίες, ώσπου που στα τέλη του 19ου αι. ο Αλέξανδρος Γ' το χρησιμοποιεί ως κύρια κατοικία του. Εκεί περνά τα πρώτα χρόνια του ο τελευταίος τσάρος, ο Νικόλαος Β'.

Το Μάιο του 1918, μετά την επικράτηση της Οκτωβριανής Επανάστασης, γίνεται κρατική ιδιοκτησία και μετατρέπεται σε μουσείο. Για τον πλούτο του το μουσείο αποκαλείται *Μικρό [[Ερμιτάζ]]*. Τα περισσότερα εκθέματά του κλάπηκαν από τους Γερμανούς πολιορκητές του Λένινγκραντ κατά το Β' Παγκόσμιο Πόλεμο.

Σήμερα το κάστρο της Γκάτσινα είναι ένας από τους κύριους τουριστικούς προορισμούς της ενδοχώρας της Αγίας Πετρούπολης.

## Παραπομπές


## Εξωτερικοί σύνδεσμοι
* 
* Φωτογραφίες του κάστρου και του πάρκου

Κατηγορία:Πόλεις του Όμπλαστ του Λένινγκραντ
Συμμοριτοπόλεμος

Ο όρος **συμμοριτοπόλεμος** (συνθ:  + πόλεμος) είναι υποτιμητική έκφραση που χρησιμοποιείται για να περιγράψει έναν πόλεμο μεταξύ των στρατευμάτων της επίσημης κυβέρνησης μιας χώρας και ανταρτικών ομάδων. Οι ανταρτικές ομάδες παρουσιάζονται ως ληστρικές συμμορίες και οι αντάρτες ως συμμορίτες.

## Χρήση
Στην ελληνική ιστοριογραφία χρησιμοποιήθηκε ως έκφραση επισήμως από την Ελληνική Κυβέρνηση για να περιγράψει κατά την διάρκεια του Εμφυλίου Πολέμου στην μεταπολεμική Ελλάδα, τον πόλεμο των ανταρτών του Δημοκρατικού Στρατού Ελλάδας (ΔΣΕ) εναντίον των ελληνικών στρατευμάτων της επίσημης Κυβέρνησης. Η έκφραση χρησιμοποιήθηκε και μεταγενέστερα ενώ οι αντάρτες του Δημοκρατικού Στρατού χαρακτηρίστηκαν και ως *κομμουνιστοσυμμορίτες* ("Κ/Σ").

Το ελληνικό κράτος σταμάτησε να χρησιμοποιεί τον όρο «συμμοριτοπόλεμος» στα κρατικά έγγραφα που παρήγαγε και διακινούσε μόλις το 1989 με τον Ν.1863/ΦΕΚ 204.Α΄/18-9-1989 σχετικό με την «Άρση των συνεπειών του εμφυλίου πολέμου 1944/1949» της Κυβέρνησης Τζαννετάκη.

## Δείτε επίσης
* Ανταρτόπληκτοι
* Ανταρτοπόλεμος
* Ελληνικός Εμφύλιος 1946 - 1949

## Παραπομπές


Κατηγορία:Εκφράσεις
Κατηγορία:Ελληνικός Εμφύλιος 1946 - 1949
Μάρκο

**Μάρκο** είναι το όνομα νομισματικών μονάδων διαφόρων χωρών.

Συγκεκριμένα:
* Γερμανικό μάρκο ήταν το νόμισμα της Γερμανίας, μέχρι το 1999, που αντικαταστάθηκε από το ευρώ
* Μάρκο της Λαϊκή Δημοκρατία της Γερμανίας ήταν το νόμισμα της Ανατολικής Γερμανίας μέχρι το 1990
* Μετατρέψιμο μάρκο Βοσνίας και Ερζεγοβίνης είναι το νόμισμα της Βοσνίας-Ερζεγοβίνης
* Φινλανδικό μάρκο ήταν το νόμισμα της Φινλανδίας, μέχρι το 1999, που αντικαταστάθηκε από το ευρώ
Κορόνα

Η   **κορόνα** και **κορώνα** μπορεί να αναφέρεται στα εξής  :

* βασιλικό στέμμα 
* όψη νομίσματος, που απεικονίζει ιστορικό πρόσωπο (αντπρβ. *γράμματα*, εξ' ου και η φράση κορώνα ή γράμματα)
* όνομα νομισματικών μονάδων διαφόρων χωρών.
**Κορόνα Δανίας
**Κορόνα Εσθονίας
**Κορόνα Ισλανδίας
**Κορόνα Νορβηγίας
**Κορόνα Σλοβακίας
**Κορόνα Σουηδίας
**Κορόνα Τσεχίας
**Κορόνα Τσεχοσλοβακίας (υπήρξε ως το 1993)
*κορώνα (16px|): μουσικό σύμβολο με το οποίο συμβολίζεται η παρατεταμένη διάρκεια μιας νότας ή παύσης, καθώς και η ψηλή κρατημένη νότα στα πλαίσια της φωνητικής μουσικής. 

*Κορώνα Κιλκίς, χωριό της Περιφερειακής Ενότητας Κιλκίς

## Δείτε επίσης
* Κορώνη (αποσαφήνιση)
Κορόνα Ισλανδίας

Η **Ισλανδική Κορόνα** είναι το νόμισμα της Ισλανδίας. Η ισλανδική ονομασία είναι "króna", ο πληθυντικός του είναι "krónur" και διαιρείται σε 100 άουραρ (ενικός: έυριρ). Στην πράξη δεν κυκλοφορούν οι υποδιαιρέσεις τις κορόνας. Ο κωδικός ISO 4217 είναι ISK.

## Ιστορία
Η κορόνα είναι νόμισμα της Ισλανδίας από το 1918, οπότε διαλύθηκε η Σκανδιναβική Νομισματική Ένωση μεταξύ Δανίας, Σουηδίας και Νορβηγίας, ξέσπασε ο Πρώτος Παγκόσμιος Πόλεμος και η Ισλανδία απέκτησε αυτονομία από τη Δανία (πλήρη ανεξαρτησία απέκτησε το 1944).

## Οικονομική κρίση 2008
Το φθινόπωρο του 2008 η κορόνα συμπαρασύρθηκε στη δίνη της διεθνούς χρηματοπιστωτικής κρίσης. Η Ισλανδία εισήγαγε επείγουσα νομοθεσία και δόθηκαν στην κυβέρνηση ενισχυμένες εξουσίες επί του τραπεζικού τομέα, ενώ κλειδώθηκε προσωρινά και η ισοτιμία της κορόνας έναντι του ευρώ (131 κορόνες προς 1 ευρώ). Νωρίτερα, είχε δεχτεί ισχυρή επίθεση από κερδοσκόπους. Η Ρωσία φερόταν έτοιμη να παράσχει δάνειο ύψους 4 δισ. ευρώ.

## Παραπομπές


## Εξωτερικοί σύνδεσμοι
Κεντρική Τράπεζα της Ισλανδίας

Κατηγορία:Νομίσματα
Κατηγορία:Οικονομία της Ισλανδίας
Κατηγορία:Νομίσματα της Ευρώπης
Κορόνα Νορβηγίας

Η **νορβηγική κορόνα** είναι το νόμισμα της Νορβηγίας. Η νορβηγική ονομασία είναι «krone», ο πληθυντικός του είναι «kroner» και διαιρείται σε 100 έρε (ενικός και πληθυντικός). Ο κωδικός ISO 4217 είναι ΝΟK.

## Ιστορία
Η κορόνα είναι νόμισμα της Νορβηγίας από το 1875, οπότε η χώρα προσχώρησε στη Σκανδιναβική Νομισματική Ένωση μεταξύ Δανίας και Σουηδίας. Η Ένωση διαλύθηκε στον Πρώτο Παγκόσμιο Πόλεμο και οι τρεις χώρες διατήρησαν τα ανεξάρτητα νομίσματά τους με το ίδιο όνομα.

## Εξωτερικοί σύνδεσμοι
* Κεντρική Τράπεζα της Νορβηγίας

Κατηγορία:Νομίσματα
Κατηγορία:Οικονομία της Νορβηγίας
Κορόνα Εσθονίας

Η **εσθονική κορόνα** ήταν το νόμισμα της Εσθονίας ως και τις 31 Δεκεμβρίου 2010. Η εσθονική ονομασία είναι «kroon» και διαιρείται σε 100 σέντι. Ο κωδικός ISO 4217 είναι EEK.

## Ιστορία
### 1928-1940
Η κορόνα είναι νόμισμα της Εσθονίας από το 1928, οπότε αντικατέστησε το παλαιό εσθονικό μάρκο σε αναλογία 1:100. Κυκλοφόρησε μέχρι το 1940 (Σοβιετική εισβολή), οπότε αντικαταστάθηκε με το ρούβλι σε αναλογία 1 ρούβλι:0,8 κορόνες.

### 1992-2010
Η κορόνα επανεισήχθη το 1992, αντικαθιστώντας το ρούβλι σε αναλογία 1 κορόνα = 10 ρούβλια. Αρχικά το νόμισμα συνδέθηκε με το γερμανικό μάρκο και κατόπιν με το ευρώ.

Η Εσθονία συμμετέχει στο Μηχανισμό Συναλλαγματικών Ισοτιμιών ΙΙ από τις 28 Ιουνίου 2004 και αντικατέστησε την κορόνα με το ευρώ την 1η Ιανουαρίου 2011.

## Δείτε επίσης
* Εσθονικά κέρματα ευρώ

## Εξωτερικοί σύνδεσμοι
* Κεντρική Τράπεζα της Εσθονίας

Κατηγορία:Οικονομία της Εσθονίας
Κατηγορία:Ιστορικά νομίσματα
Κατηγορία:Νομίσματα που αντικατέστησε το Ευρώ
Κατηγορία:Νομίσματα της Ευρώπης
Πούλιθρα Αρκαδίας

Τα **Πούλιθρα** () είναι παραθαλάσσιος οικισμός της Νότιας Κυνουρίας στην Πελοπόννησο. Σύμφωνα με την απογραφή του 2021 έχουν 394 κατοίκους.

## Γενικά στοιχεία
Τα Πούλιθρα βρίσκονται σε κοντινή απόσταση από την έδρα του δήμου, το Λεωνίδιο και τα Πελετά. Ο οικισμός έχει διατηρήσει το παραδοσιακό του χρώμα. Ο κεντρικός του ναός είναι η Γέννηση του Χριστού. 

Σύμφωνα με τον αρχαιολόγο καθηγητή Κωνσταντίνο Ρωμαίο, στα Πούλιθρα βρίσκεται η αρχαία πόλη Πολίχνη, την οποία αναφέρει ο ιστορικός Πολύβιος. Η ακρόπολη της αρχαίας πόλης βρίσκεται στο λόφο που είναι δίπλα από το λιμάνι του χωριού. Σήμερα, στον υδροβιότοπο της περιοχής υπάρχουν ίχνη του αρχαίου λιμανιού (δέστρες). Επίσης, στο λόφο (βίγλα) υπάρχει αρχαίο κάστρο και βυζαντινά τείχη.

Υπάγονται στον δήμο Νότιας Κυνουρίας και αποτελούν δική τους κοινότητα. Έχουν ανακυρηχτεί παραδοσιακός οικισμός.

## Ιστορικό πληθυσμού
Η δημογραφική εξέλιξη του οικισμού κατά τις τελευταίες δεκαετίες είναι η εξής:

## Προσωπικότητες
Είναι τόπος καταγωγής της δημοσιογράφου Αλεξάνδρας Δουβαρά, του οικονομολόγου Γκίκα Χαρδούβελη και του δημοσιογράφου και πολιτικού Νίκου Φίλη.

## Εξωτερικοί σύνδεσμοι
* Πούλιθρα Αρκαδίας

## Δείτε επίσης
* Αρκαδική Ριβιέρα

## Παραπομπές


## Εξωτερικοί σύνδεσμοι
* Η Πολίχνη - Πολιτιστικός και Εξωραϊστικός Σύλλογος Απανταχού Πουλιθριωτών

Κατηγορία:Δήμος Νότιας Κυνουρίας
Κατηγορία:Χωριά της περιφερειακής ενότητας Αρκαδίας
Κατηγορία:Παραδοσιακοί οικισμοί της περιφερειακής ενότητας Αρκαδίας
Μαυροσταχτάρα

250px|right|thumb|Η Μαυροσταχτάρα

Η **μαυροσταχτάρα** ή *μαυροσταχτούρα* (*Apus apus* - *Άπους ο άπους*) είναι αποκλειστικά εντομοφάγο πτηνό. Έχει μικρά πόδια και το μήκος του φτάνει στα περίπου 16 με 17 εκατοστά. Είναι κοινό στην Ελλάδα.

Έχει πολύ κοντά πόδια τα οποία χρησιμοποιεί να σκαρφαλώνει σε κάθετες επιφάνειες όπως οι τοίχοι. Η επιστημονική του ονομασία προέρχεται από το Ελληνικό *άπους (*από το στερητικό *α* και το *πους*), δηλαδή *αυτός που δεν έχει πόδια*.

Ενώ εμφανισιακά μοιάζει με χελιδόνι, τα δύο ανήκουν σε διαφορετικές οικογένειες πτηνών.

Περνά ένα εξαιρετικά μεγάλο τμήμα της ζωής του στον αέρα, μεγαλύτερο από οποιοδήποτε άλλο πουλί. Μπορεί να τρώει, ακόμα και να κοιμάται εν πτήσει. Τα έντομα με τα οποία τρέφεται, τα πιάνει κι αυτά εν πτήσει. Πατάει στο έδαφος μόνο για να ζευγαρώσει και να εκκολάψει τα αυγά του.

Μπορεί να το βρει κανείς σε δάση αλλά έχει προσαρμοστεί και κυρίως ζει σε πόλεις. Χτίζει τη φωλιά του σε κουφάλες κτηρίων, κεραμοσκεπές, καμινάδες κι αλλού.

Είναι αποδημητικό και τον χειμώνα ταξιδεύει στη Νότιο Αφρική.

## Εξωτερικοί σύνδεσμοι
*  www.commonswift.org: Hand rearing swifts. Περιέχει πληροφορίες για το μεγάλωμά τους σε περίπτωση που η ευθύνη της φροντίδας τους πέσει επάνω σας.
* Ελληνική Ορνιθολογική Εταιρεία Πρώτες βοήθειες για τραυματισμένα πουλιά.

Κατηγορία:Αποδίδες
Κατηγορία:Πτηνά της Ευρώπης
Κατηγορία:Πτηνά της Ελλάδας
GNU C βιβλιοθήκη

thumb|300px|'''GNU C βιβλιοθήκη'''
Η **βιβλιοθήκη GNU C**, ή **glibc**, είναι η υλοποίηση της πρότυπης βιβλιοθήκης της γλώσσας προγραμματισμού C του εγχειρήματος GNU. Αποτελεί ελεύθερο λογισμικό και διατίθεται υπό την άδεια GNU GPL. Ο επικεφαλής συντήρησής της είναι ο Ούλριχ Ντρέπερ (Ulrich Drepper).

Πέρα από την παροχή της λειτουργικότητας που απαιτείται από τα πρότυπα Unix98, Single UNIX Specification, POSIX (1c, 1d, και 1j) και μέρους της λειτουργικότητας που απαιτείται από
το πρότυπο C99 ISO, η Glibc περιέχει και επεκτάσεις που θεωρήθηκαν απαραίτητες κατά την ανάπτυξη του λογισμικού GNU.

Η Glibc χρησιμοποιείται σε συστήματα με διάφορους πυρήνες και αρχιτεκτονικές. Η πιο κοινή της χρήση είναι στο Linux σε αρχιτεκτονική x86, αλλά στο επισήμως υποστηριζόμενο υλικό περιλαμβάνονται επίσης και οι ακόλουθες αρχιτεκτονικές: Motorola 680x0, DEC Alpha, PowerPC, ARM, ETRAX CRIS, MIPS, s390, και SPARC. Επισήμως υποστηρίζει τα λειτουργικά συστήματα Hurd και Linux, ενώ τροποποιημένες εκδόσεις της εκτελούνται στους πυρήνες FreeBSD και NetBSD (στους οποίους βασίζονται οι πλατφόρμες GNU/kFreeBSD και GNU/kNetBSD αντιστοίχως). Χρησιμοποιείται τέλος, σε τροποποιημένη μορφή, ως η *libroot* του BeOS και συνεπώς του Haiku.

## libc6
Η έκδοση 2 της Glibc αναφέρεται από τους χρήστες του Linux ως *libc6*, γιατί αντικατέστησε την παλιότερη βιβλιοθήκη C του Linux, που αποτελούσε ξεχωριστά αναπτυσσόμενη και τροποποιημένη εκδοχή μιας παλαιότερης glibc η οποία είχε περάσει από τις εκδόσεις 2 έως 5. Αυτό το όνομα χρησιμοποιείται σπανιοτέρα σήμερα, ωστόσο η glibc στην πλατφόρμα Linux χρησιμοποιεί
ακόμα το όνομα αρχείου libc.so.6, ενώ ορισμένα συστήματα διαχείρισης πακέτων την ονομάζουν *libc6* (κυρίως αυτά που βασίζονται στη σύμβαση ότι καινούργιο όνομα αρχείου σημαίνει καινούργιο όνομα πακέτου).

## Εξωτερικοί σύνδεσμοι
* Επίσημος ιστότοπος
* Fear of forking, μια έκθεση του Rick Moen πάνω στις glibc, libc5 και libc6.

Κατηγορία:Προγραμματισμός
Κατηγορία:GNU
Νέρι Νιανγκουάρα

Η **Νέρι Μαντέι Νιανγκουάρα** (14 Μαρτίου 1983) είναι Ελληνίδα κολυμβήτρια. 

## Βιογραφία
Γεννήθηκε στην Αθήνα στις 14 Μαρτίου του 1983. Άρχισε την καριέρα της στο Νηρέα Χαλανδρίου και συνέχισε στον Παναθηναϊκό Αθλητικό Όμιλο. Το 2001 κατέκτησε 2 αργυρά μετάλλια στους Μεσογειακούς Αγώνες, στη σκυταλοδρομία και στα 100μ. ελεύθερο.

Ήταν 5η στο Ευρωπαϊκό Πρωτάθλημα του 2002 στη σκυταλοδρομία 4Χ100. Το 2004 κέρδισε το πρώτο μετάλλιο για τα ελληνικά χρώματα σε Ευρωπαϊκό Πρωτάθλημα Κολύμβησης, στη Μαδρίτη, με χρόνο 55.05 στα 100 μ. ελεύθερο. Στους Ολυμπιακούς του 2004 στην Αθήνα ήταν 6η στα 100μ. ελεύθερο και 7η στα 50 μ. , ενώ ακυρώθηκε στα 4Χ100 μ. ελεύθερο.

Στα τέλη του Ιουλίου του 2005 η αθλήτρια κατέλαβε την 7η θέση στο Παγκόσμιο Πρωτάθλημα υγρού στίβου στο Μόντρεαλ στον τελικό των 100μ. ελεύθερο..

Toν Αύγουστο του 2006 στο Ευρωπαϊκό Πρωτάθλημα Υγρού Στίβου, στη Βουδαπέστη, συνέχισε τις πολύ καλές εμφανίσεις. Η Νέρι Νιανγκουάρα προκρίθηκε στον τελικό των 100μ. ελεύθερο με την 2η επίδοση των ημιτελικών (54.63 ρεκόρ, παλαιό 54.81 δικό της από το 2004). Η Νιανγκουάρα κατόρθωσε να τερματίσει στην τρίτη θέση στον τελικό της 2 Αυγούστου 2006 κερδίζοντας το χάλκινο μετάλλιο, με πανελλήνιο ρεκόρ (54.48). Το παλαιότερο ήταν δικό της, την προηγούμενη ημέρα, με 54.63.

Το 2007 Νιαγκουάρα είχε καλή θέση στους Διεθνείς Στρατιωτικούς Αγώνες στην Ινδία στα 50μ. ελεύθερο, καθώς τερμάτισε στην 6η θέση με 25.65.

Το Νοέμβριο του 2007 η Νέρι γνωστοποίησε την απόφασή της να αποσυρθεί από τις πισίνες .

Κατόπιν παροτρύνσεων του προπονητή της Βόικο Ράτσε, η Νέρι Νιανγκουάρα επέστρεψε στα 29 της στην ενεργό δράση με τη συμμετοχή της στους Ολυμπιακούς Αγώνες του Λονδίνου και με χάλκινο στο Ευρωπαϊκό του Ντέμπρετσεν με πανελλήνιο ρεκόρ.

"Δεν είχα βάλει στόχο να πάω στους Ολυμπιακούς", είχε δηλώσει πρόσφατα, "όμως τώρα το βλέπω διαφορετικά και το απολαμβάνω, όσο μου το επιτρέπουν οι συνθήκες. Είμαι πολύ πιο ήρεμη, χαλαρή και κατασταλαγμένη τώρα γι’ αυτό που κάνω".

Από τον Σεπτέμβριο του 2013 επανεντάχθηκε στην κολυμβητική ομάδα του Παναθηναϊκού, έχοντας παράλληλα χρέη προπονήτριας στις κολυμβητικές ακαδημίες του Συλλόγου.

## Προσωπική ζωή
Ο πατέρας της Νιανγκουάρα είναι Κενυάτης που μετοίκησε στην Ελλάδα για σπουδές στην ιατρική, ενώ η μητέρα της είναι Ελληνίδα. Στις δημοτικές εκλογές του 2014 ήταν υποψήφια δημοτική σύμβουλος με τον συνδυασμό του Άρη Σπηλιωτόπουλου.

## Παραπομπές


## Εξωτερικοί σύνδεσμοι
* «Οξυγόνο!», συνέντευξη της Νέρι Νιανγκουάρα στον ιστότοπο AthleteStories.gr, 31 Οκτωβρίου, 2021.

Κατηγορία:Έλληνες αθλητές της κολύμβησης
Κατηγορία:Ελληνίδες αθλήτριες της κολύμβησης
Κατηγορία:Κολυμβητές ΠΑΟ
Κατηγορία:Κολυμβητές ΑΝΟΓ
Κατηγορία:Έλληνες κολυμβητές στους Θερινούς Ολυμπιακούς Αγώνες
Κατηγορία:Έλληνες αφρικανικής καταγωγής
LivePedia

right|thumb|Το λογότυπο της ''Livepedia''

Η **LivePedia** ήταν ελληνική διαδικτυακή εγκυκλοπαίδεια. Γράφτηκε σε συνεργασία από εθελοντές, χρησιμοποιώντας ένα λογισμικό τύπου wiki. Το έργο ξεκίνησε το 2005 με την υποστήριξη της εταιρείας Magenta, η οποία διέθεσε σαν αρχική συνεισφορά τα λήμματα του Ελληνικού Εγκυκλοπαιδικού Λεξικού της. Αργότερα, ως αποτέλεσμα τής πολιτικής συνεργασιών με κατόχους περιεχομένου στην Ελλάδα, προστέθηκε περιεχόμενο από χορηγούς. Οι εκδόσεις *Περισκόπιο* προσέφεραν πάνω από 200 λήμματα που έχουν δημοσιευθεί στα περιοδικά του οίκου, οι εκδόσεις *Μειδίαμα* προσέφεραν το σύνολο τής εγκυκλοπαίδειας γνωστής ως *ΧΘΩΝ 2002* και τελευταίως ως *ΕΡΜΗΣ*, ενημερωμένη ως το 2004 από τη συντακτική ομάδα του οίκου, ενώ το περιοδικό *[[PC Magazine]]* προσέφερε το σύνολο των λημμάτων τεχνικής ορολογίας που έχουν συνταχθεί από τούς συντάκτες αλλά και τούς αναγνώστες του. Η πύλη *Εν Λευκώ* προσέφερε επίσης όλο το υλικό της για επεξεργασία και καταχώριση στη *LivePedia.gr*.

Η LivePedia.gr στηριζόταν  από την Otenet με χορηγία φιλοξενίας. Η εταιρεία διέθετε τον διακομιστή τοποθετημένο στο Data Center συνδεδεμένο σε γραμμή υψηλής ταχύτητας. .

Η γενική άδεια διάθεσης του περιεχομένου τής LivePedia.gr ήταν η GFDL εκτός από συγκεκριμένα λήμματα για τα οποία ο αντίστοιχος χορηγός περιεχομένου ζητά να μην μεταφερθούν έξω από το συγκεκριμένο χώρο αλλά πάντα μπορεί ο οποιοσδήποτε επισκέπτης να τα αξιοποιήσει. Σε αυτά τα λήμματα υπήρχε σαφής ένδειξη.

Η Livepedia έκλεισε κάποια στιγμή στις αρχές του 2017. Περίπου 280 λήμματα της αντιγράφηκαν στη Βικιπαίδεια, όταν τα δύο εγχειρήματα είχαν συμβατή αδειοδότηση περιεχομένου. 

Κατηγορία:Διαδικτυακές εγκυκλοπαίδειες
Γιάννης Κοκκώδης

Ο **Γιάννης Κοκκώδης** (Αθήνα, 8 Ιανουαρίου 1981) είναι Έλληνας αθλητής της κολύμβησης, έκτος ολυμπιονίκης το 2004. Ειδικεύτηκε στο ύπτιο και στις μικτές κούρσες και το καλοκαίρι του 2002 κατέκτησε χάλκινο μετάλλιο στο Βερολίνο, στο Ευρωπαϊκό Πρωτάθλημα, ως μέλος της ομάδας σκυταλοδρομίας 4Χ200 ελεύθερο. Πάνω από 10 φορές πρωταθλητής στο ύπτιο, σε πρωταθλήματα όπεν στην Ελλάδα, είναι κάτοχος των πανελληνίων ρεκόρ σε πισίνα 25 και 50 μέτρων. Έλαβε μέρος στις Ολυμπιάδες του 2000 και 2004. Αγωνίστηκε στην αρχή στον Νηρέα Χαλανδρίου και σήμερα στον Αρίωνα Γλυφάδας.

## Ολυμπιακοί Αγώνες 2004
Στους Ολυμπιακούς Αγώνες της Αθήνας ήταν ένας από τους 3 Έλληνες που, μετά από 108 χρόνια, προκρίθηκαν σε τελικό κολύμβησης σε Ολυμπιακούς Αγώνες. Στα 200μ. ήταν 12ος στον ημιτελικό και αποκλείστηκε, ενώ στον τελικό των 400μ. μικτής ατομικής ήταν 6ος.

Ο Έλληνας πρωταθλητής προκρίθηκε στον τελικό των 400μ., Μικτής Ατομικής με πανελλήνιο ρεκόρ, στο Ολυμπιακό Κολυμβητήριο του ΟΑΚΑ. Αγωνίστηκε στην τρίτη σειρά των 400μ μικτή ατομική και με επίδοση 4:16.56, που αποτελεί πανελλήνιο ρεκόρ κατέκτησε την 3η θέση και στον τελικό ήταν 6ος μετά από πολύ καλή εμφάνιση και επίδοση 4:18.60. 

## Μεταολυμπιακές επιτυχίες
Στις 5 Φεβρουαρίου 2006 βελτίωσε το δικό του ρεκόρ στους χειμερινούς Αγώνες στην Αθήνα, με  το πανελλήνιο ρεκόρ  στα 200μ. μικτή ατομική.

Ο αθλητής σημείωσε χρόνο 2:01.18 στον τελικό του αγωνίσματος, βελτιώνοντας το 2:01.57 που κατείχε ο ίδιος από τις 14 Αυγούστου 2004 και τους Ολυμπιακούς Αγώνες της Αθήνας. Παράλληλα, έπιασε το όριο συμμετοχής για το Ευρωπαϊκό Πρωτάθλημα που έγινε το καλοκαίρι του 2006 στη Βουδαπέστη, τερματίζοντας στην 5η θέση στον τελικό των 200 μ. μικτής, με χρόνο 2.02.22.

Τον Δεκέμβριο του 2006 βρέθηκε πολύ κοντά στο χάλκινο μετάλλιο στα 200μ. μικτή ατομική του Ευρωπαϊκού Πρωταθλήματος 25άρας πισίνας, στο Ελσίνκι, πετυχαίνοντας όμως πανελλήνια επίδοση και μένοντας 4ος. Έχασε το μετάλλιο μόλις για τέσσερα εκατοστά του δευτερολέπτου και με 1:57.16 συνέτριψε την προηγούμενη καλύτερη επίδοση όλων των εποχών στην Ελλάδα που κατείχε ο ίδιος από τις 5 Απριλίου με 1:58.06.

Στο χειμερινό πρωτάθλημα του 2008 ο Κοκκώδης πέτυχε να προκριθεί στο Ευρωπαϊκό Πρωτάθλημα εκείνης της χρονιάς, με επίδοση 2.02.55. Τον Φεβρουάριο του 2008 κατέκτησε χάλκινο μετάλλιο στα 200μ. μικτής ατομικής την τρίτη και τελευταία μέρα του ανοικτού πρωταθλήματος στην Καταλονία.

Τον Ιούνιο του 2008 ο Κοκκώδης κατέκτησε ένα ασημένιο μετάλλιο στη διάρκεια του διεθνούς μίτινγκ κολύμβησης του Ζάγκρεμπ, στα 200 μ. μεικτής με χρόνο 2.03.07.

## Παραπομπές


Κατηγορία:Έλληνες αθλητές της κολύμβησης
Ελίζαμπεθ Σβάρτσκοπφ

Η **Ελίζαμπεθ Σβάρτσκοπφ** (9 Δεκεμβρίου 1915 – 2 Αυγούστου 2006) ήταν Γερμανο-αυστριακή υψίφωνος της όπερας και του ληντ, από τις διασημότερες στο δεύτερο ήμισυ του 20ου αιώνα. Πρωτοεμφανίστηκε το 1928 σε σχολική παράσταση της όπερας *Ορφέας και Ευρυδίκη* του Γκλουκ ερμηνεύοντας τον ρόλο της Ευρυδίκης και έκανε διεθνή σταδιοδρομία μεσουρανώντας στην περίοδο 1945-1970.
Τα τελευταία χρόνια της ζωής της τα πέρασε στην Αυστρία.

## Παραπομπές

Κατηγορία:Γερμανοί τραγουδιστές όπερας
Κατηγορία:Αυστριακοί τραγουδιστές όπερας
Κατηγορία:Υψίφωνοι